stanford-oval/wikipedia huggingface dataset:
RNAS Hatston

RNAS Hatston
Royal Naval Air Station (RNAS) Hatston (HMS Sparrowhawk) oli Kuninkaallisen laivaston lentojoukkojen (Fleet Air Arm) tukikohta Mainlandin saarella Kirkwallista 1,5 kilometriä luoteeseen Orkneysaarilla. Tukikohta sijaitsi siten lähellä tärkeää Scapa Flow'n laivastotukikohtaa.
Hatstonin toimintajakso keskittyy toiseen maailmansotaan, jolloin sinne oli sijoitettu runsaasti Fleet Air Armin lentokoneita. Sodan päätyttyä tukikohdasta tuli saaren siviililentotoiminnan keskus vuoteen 1948 saakka, jolloin lentokoneet olivat kasvaneet liian suuriksi voidakseen toimia kentällä. Kentällä toimi 1953–1957 Orkneyn lentokerho, minkä jälkeen kenttä suljettiin ja muutettiin teollisuusalueeksi.
Aiheesta muualla

Kuvia tai muita tiedostoja aiheesta RNAS Hatston Wikimedia Commonsissa
Toni Lötjönen

| Toni Lötjönen> Henkilötiedot |
| --- | --- |
Syntynyt: 7. heinäkuuta 1979 (ikä 45) Rauma
Salibandyn pelaaja
Pelipaikka:  maalivahti
Pelinumero:  9
Pituus:  186 cm
| Urheilijan ura> Junioriseurat |
| --- | --- | --- | --- |
1996–1997: Rauman SalBa
Seurat
| Vuodet | Seura | Ottelut (M+S=P) | Ottelut (M+S=P) |
| 1997–2000 2000–2001 2001–2004 2004–2005 2005–2006 2006–2007 2007–2010 | SBS Pori FBC Turku HIFK Haninge IBK Caperio Råsunda IS HIFK SSV | 26 (0+4=4)  67 (0+5=5)  22 (0+5=5) 26 (0+0=0) 26 (0+0=0) | 26 (0+4=4)  67 (0+5=5)  22 (0+5=5) 26 (0+0=0) 26 (0+0=0) |
Maajoukkue
|  |  Suomi | 6 (0+0=0) | 6 (0+0=0) |
 Seurajoukkueuran tilastot kattavat vain kansalliset sarjat.
Toni Lötjönen (s. 7. heinäkuuta 1979 Rauma) on suomalainen salibandyn pelaaja, pelipaikaltaan maalivahti. Lötjönen aloitti uransa Rauman SalBan B-junioreissa vuonna 1996. Maajoukkueessa hän on pelannut kuusi ottelua. Lötjönen lopetti uransa kauteen 2009–2010, mutta kaudella 2011–2012 Lötjönen palasi jälleen SSV:n riveihin, jota oli aiemminkin edustanut. Kaudelle 2019-2020 Toni Lötjönen tekee paluun kentille 7 vuoden tauon jälkeen kakkosdivariin Vihdin Salisusien (VSS) maalinsuulle.
Lötjönen on pelannut myös jalkapalloa. Kaudella 1998 hän pelasi kaksi Ykkösen ottelua P-Iiroissa. Lötjönen on edustanut myös Someron Voimaa Kolmosessa.
Lötjönen työskentelee hallipäällikkönä Helsingissä sijaitsevassa Merihaan pallohallissa.
Luettelo televisiosarjan Teini-ikäiset mutanttininjakilpikonnat (vuoden 2003 animaatiosarja)

Tämä on luettelo 2000-luvun Turtlesien jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä. Viidettä tuotantokautta ei lainkaan esitetty Suomessa. Lisäksi kolmas tuotantokausi nähtiin Suomessa vasta kuudennen ja seitsemännen kauden välissä eli 2000-luvun lopulla.
Kuudes tuotantokausi (Tulevaisuuteen): 2006-2007

| # | Nimi | Ensiesitys | Suomen ensiesitys | Tuotantokoodi |
| --- | --- | --- | --- | --- |
| 118 | "Tulevaisuuden uhat" (engl. Future Shellshock) | 29. heinäkuuta 2006 | 9. maaliskuuta 2008 | S06E01 |
| 119 | "Tarpeettomat" (engl. Obsolete) | 5. elokuuta 2006 | 23. maaliskuuta 2008 | S06E02 |
| 120 | "Kodin valtaus" (engl. Home Invasion) | 12. elokuuta 2006 | 30. maaliskuuta 2008 | S06E03 |
| 121 | "Kunnon kuristusote" (engl. Headlock Prime) | 30. syyskuuta 2006 | 6. huhtikuuta 2008 | S06E04 |
| 122 | "Leikin loppu " (engl. Playtime's Over) | 7. lokakuuta 2006 | 13. huhtikuuta 2008 | S06E05 |
| 123 | "Puolenvaihtaja" (engl. Bishop to Knight) | 14. lokakuuta 2006 | 20. huhtikuuta 2008 | S06E06 |
| 124 | "Sh'Okanabon yö" (engl. Night of Sh'Okanabo) | 21. lokakuuta 2006 | 27. huhtikuuta 2008 | S06E07 |
| 125 | "Teini-Titaanien taistelu" (engl. Clash of the Turtle Titans) | 28. lokakuuta 2006 | 4. toukokuuta 2008 | S06E08 |
| 126 | "Kuulento" (engl. Fly Me To The Moon) | 4. marraskuuta 2006 | 11. toukokuuta 2008 | S06E09 |
| 127 | "Kehokaappaajan hyökkäys" (engl. Invasion of the Body Snatcher!) | 11. marraskuuta 2006 | 18. toukokuuta 2008 | S06E10 |
| 128 | "Mutantit liikkuvat öisin" (engl. The Freaks Come Out at Night) | 25. marraskuuta 2006 | 25. toukokuuta 2008 | S06E11 |
| 129 | "Pahaa verta" (engl. Bad Blood) | 2. joulukuuta 2006 | 1. kesäkuuta 2008 | S06E12 |
| 130 | "Päiväkirja" (engl. The Journal) | 9. joulukuuta 2006 | 8. kesäkuuta 2008 | S06E13 |
| 131 | "Pelinaattori" (engl. The Gaminator) | 16. joulukuuta 2006 | 24. elokuuta 2008 | S06E14 |
| 132 | "Ylennyksen päivä" (engl. Graduation Day: Class of 2105) | 24. maaliskuuta 2007 | 31. elokuuta 2008 | S06E15 |
| 133 | "Ajoitusvirhe" (engl. Timing Is Everything) | 31. maaliskuuta 2007 | 7. syyskuuta 2008 | S06E16 |
| 134 | "Jammerhead saapuu" (engl. Enter the Jammerhead) | 7. huhtikuuta 2007 | 14. syyskuuta 2008 | S06E17 |
| 135 | "Hyväntekeväisyyskeikka" (engl. Milk Run) | 14. huhtikuuta 2007 | 21. syyskuuta 2008 | S06E18 |
| 136 | "Dariuksen tuho" (engl. The Fall of Darius Dunn) | 21. huhtikuuta 2007 | 28. syyskuuta 2008 | S06E19 |
| 137 | "Konna-X:n tuho" (engl. Turtle-X Tinction) | 28. huhtikuuta 2007 | 5. lokakuuta 2008 | S06E20 |
| 138 | "Kunnian kisa" (engl. Race For Glory) | 8. syyskuuta 2007 | 12. lokakuuta 2008 | S06E21 |
| 139 | "Valtionpäämies" (engl. Head of State) | 15. syyskuuta 2007 | 19. lokakuuta 2008 | S06E22 |
| 140 | "DNA on vettä tiheämpää" (engl. DNA Is Ticker Than Water) | 6. lokakuuta 2007 | 26. lokakuuta 2008 | S06E23 |
| 141 | "Kosminen keräilijä" (engl. The Cosmic Completist) | 13. lokakuuta 2007 | 2. marraskuuta 2008 | S06E24 |
| 142 | "Heräämisen päivä" (engl. The Day of Awakening) | 20. lokakuuta 2007 | 9. marraskuuta 2008 | S06E25 |
| 143 | "Zixxin kuudes aisti" (engl. Zixxth Sense) | 27. lokakuuta 2007 | 16. marraskuuta 2008 | S06E26 |
Seitsemäs tuotantokausi (Takaisin viemäriin): 2008–2009

| # | Nimi | Ensiesitys | Suomen ensiesitys | Tuotantokoodi |
| --- | --- | --- | --- | --- |
| 144 | "Aika lentää" (engl. Tempus Fugit) | 13. syyskuuta 2008 | 3. lokakuuta 2009 | S07E01 |
| 145 | "Karate koulussa" (engl. Karate Scooled) | 20. syyskuuta 2008 | 10. lokakuuta 2009 | S07E02 |
| 146 | "Iso paha juttu" (engl. Something Wicked) | 27. syyskuuta 2008 | 17. lokakuuta 2009 | S07E03 |
| 147 | "Kihlasormus" (engl. The Engagement Ring) | 4. lokakuuta 2008 | 24. lokakuuta 2009 | S07E04 |
| 148 | "Stockman palasiksi" (engl. Hacking Stockman) | 18. lokakuuta 2008 | 31. lokakuuta 2009 | S07E05 |
| 149 | "Uskomaton kutistuva Serling" (engl. Incredible Shrinking Serling) | 25. lokakuuta 2008 | 7. marraskuuta 2009 | S07E06 |
| 150 | "Indentiteetti kriisi" (engl. Indentity Crisis) | 1. marraskuuta 2008 | 14. marraskuuta 2009 | S07E07 |
| 151 | "Verkon paimenet" (engl. Web Wranglers) | 8. marraskuuta 2008 | 21. marraskuuta 2009 | S07E08 |
| 152 | "Kovaa peliä" (engl. SuperQuest) | 15. marraskuuta 2008 | 28. marraskuuta 2009 | S07E09 |
| 153 | "Melkein todellista" (engl. Virtual Reality Check) | 22. marraskuuta 2008 | 5. joulukuuta 2009 | S07E10 |
| 154 | "Hyökkäys kaupunkiin" (engl. City Under Siege) | 29. marraskuuta 2008 | 12. joulukuuta 2009 | S07E11 |
| 155 | "Supervoimat jaossa" (engl. Super Power Struggle) | 21. helmikuuta 2009 | 19. joulukuuta 2009 | S07E12 |
| 156 | "Hääkellojen kuminaa" (engl. Wedding Bells and Bytes) | 28. helmikuuta 2009 | 26. joulukuuta 2009 | S07E13 |
| *Bonus* | "-" (engl. Mayhem from Mutant Island) | 7. maaliskuuta 2009 | - | S07E14 |
Raymond Gravel

Raymond Gravel
Raymond Gravel (4. marraskuuta 1952 Saint-Damien-de-Brandon, Québec – 11. elokuuta 2014 Lanaudière, Québec) oli kiistelty kanadalainen katolisen kirkon pappi ja poliitikko. Hän tuli valituksi maansa parlamentin jäseneksi vuonna 2006 edeltäjänsä Benoît Sauvageaun kuoltua. Tämä onnistui vain erityisluvalla, sillä tavallisesti katolisten pappien ei anneta toimia politiikassa. Myöhemmin Vatikaani totesikin, että Gravelin oli valittava joko pappeus tai politiikka, ja Gravel valitsi pappeuden hyväksi. Hän ei ollut uudelleen ehdolla parlamentin jäseneksi vuoden 2008 vaaleissa.
Gravel edusti parlamentissa Bloc Québécois -puoluetta ja québeciläistä Repentignyn vaalipiiriä. Aluksi häntä pidettiin abortin kannattajana, mutta myöhemmin hän itse totesi vastustavansa aborttia. Abortin kriminalisointia hän ei kuitenkaan kannattanut, koska ei katsonut sen ratkaisevan ongelmia. Hän kannatti homojen oikeuksia ja vastusti muun muassa kirkon kantaa homoliittoja vastaan. Kenties vielä enemmän kohua herätti se, että Gravel oli ennen pappeuttaan toiminut miesprostituoituna ja baarimikkona.
Pappisseminaariin Gravel meni vasta 32-vuotiaana. Aluksi tiedotusvälineet pitivät häntä julkihomona, mutta myöhemmin Gravel itse kiisti tämän.
Vuonna 2005 Gravel väitti haastattelussa, että useimmat papit eivät eläneet selibaatissa ja että puolet Québecin papeista oli homoja.
Gravel kuoli keuhkosyöpään 61-vuotiaana 11. elokuuta 2014.
Nadia Khiari

Nadia Khiari, kuva vuodelta 2016.
Nadia Khiari (arab. نادية خياري‎, Nādya Ḫiyārī; 21. toukokuuta 1973) on tunisialainen sarjakuva-, graffititaiteilija ja taideopettaja. Hänet tunnetaan parhaiten arabikevättä kuvaavista sarjakuvakirjoistaan.
Khiari on opiskellut taidetta Aix-en-Provencessa Ranskassa ja toimii opettajana Tunisin yliopiston taiteiden tiedekunnassa. Hänelle on myönnetty Liegen yliopiston kunniastohtorin arvo vuonna 2013.
Khiari ryhtyi piirtämään Willis-kissaa arabikevään aikana. Se kritisoi Tunisian tilannetta presidentti Ben Alin valtakaudella.  Kun Willis-kissan sivu ilmestyi Facebookissa se sai nopeasti 56 000 seuraajaa. Khiari keksi hahmon, sillä Tunisiassa vallinnut sensuuri ja lainsäädäntö olisi estänyt asioista suoraan puhumisen ja saattoi johtaa vankeustuomioon.
Aiheesta muualla

http://www.arte.tv/en/videos/100747-000-A/4-arab-women-comic-book-artists/
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Belgia  Yhdysvallat  Alankomaat 
Muut:  IdRef
Guitar Hero: Aerosmith

| Guitar Hero: Aerosmith |
| --- | --- |

Kehittäjä:  Neversoft (PlayStation 3, Xbox 360) Vicarious Visions (Wii) Budcat Creations (PlayStation 2) Aspyr Media (Windows, Mac)
Julkaisija:  Activision
Jakelija:  RedOctane ja Nintendo eShop
Pelisarja:  Guitar Hero
Julkaistu:   26. kesäkuuta 2008  EU 26. kesäkuuta 2008 NA 29. kesäkuuta 2008 AU 6. kesäkuuta 2009 Windows NA 17. lokakuuta 2008 OS X NA 3. marraskuuta 2008 
Lajityyppi:  musiikkipeli, rytmipeli
Pelimuoto:  yksinpeli, moninpeli
Ikäluokitus:  BBFC: 12 ESRB: T  
Alusta:  PlayStation 3, PlayStation 2, Xbox 360, Wii, Microsoft Windows, OS X
Jakelumuoto:  DVD, Blu-ray, Wiin optinen levy
 PC:  Windows XP NVIDIA Geforce 7600 1Gb keskusmuistia AMD Athlon 64 3500+ 7.1Gb kiintolevytilaa 
Oheislaite:  Kitaraohjain
Lisää peliartikkeleitaVideopelien teemasivulla
Infobox OK    : 
| Guitar Hero: Aerosmith> Yhteispisteet.Kerääjä | Guitar Hero: Aerosmith> Yhteispisteet.Pisteet |
| --- | --- |
GameRankings: 71 %
Metacritic: 70/100
Arvostelupisteet
Julkaisu: Pisteet
Eurogamer: 6/10
Game Informer: 8/10
GameSpot: 7,0/10
GameSpy: 3,5/5
GameZone: 8,0/10
IGN: 7,6/10
Official Xbox Magazine: 8,0/10
X-Play: 3/5
Guitar Hero: Aerosmith on Activisionin julkaisema Guitar Hero -pelisarjaan kuuluva musiikkipeli. Peli julkaistiin vuonna 2008 PlayStation 3:lle, PlayStation 2:lle Xbox 360:lle, Wiille, Microsoft Windowsille ja OS X:lle. Pelissä on tarkoituksena soittaa kitaraohjaimella pelin kappaleita, ja tässä bonusjulkaisussa keskitytään pelaamaan pääasiassa Aerosmithin kappaleita. Pelin kuvitteelliseen yhtyeeseen on nyt lisätty rytmikitaristi. Yksi yhtyeen tunnetuimmista kappaleista on ”Walk This Way”, joka on pelissä sekä Run-D.M.C-coverina että Aerosmithin esittämänä.
Kitaraohjain

Kitaraohjain on PlayStation 3:lla, Xbox 360:lla ja Wiillä langaton Gibsonin Les Paul ja PlayStation 2:lla Kramer Striker. Tietokoneversioissa kitaraohjain on Gibsonin Explorer, joka on sama kuin Xbox 360:n Guitar Hero II:n kitara.
Kappaleet

| --- | --- |
1. Getting the Band Together ”Dream Police” – Cheap Trick  ”All the Young Dudes” – Mott the Hoople  ”Make It” – Aerosmith  ”Uncle Salty” – Aerosmith  ”Draw the Line” – Aerosmith  : 2. First Taste of Success ”I Hate Myself for Loving You” – Joan Jett & the Blackhearts  ”All Day and All of the Night” – The Kinks  ”No Surprize” – Aerosmith  ”Movin’ Out” – Aerosmith  ”Sweet Emotion” – Aerosmith
3. The Triumphant Return ”Complete Control” – The Clash  ”Personality Crisis” – New York Dolls  ”Livin’ on the Edge” – Aerosmith  ”Rag Doll” – Aerosmith  ”Love in an Elevator” – Aerosmith  : 4. International Superstars ”She Sells Sanctuary” – The Cult  ”King of Rock” – Run-D.M.C.  ”Nobody’s Fault” – Aerosmith  ”Bright Light Fright” – Aerosmith  ”Walk This Way” – Aerosmith ft. Run-D.M.C.
5. The Great American Band ”Hard to Handle” – The Black Crowes  ”Always on the Run” – Lenny Kravitz  ”Back in the Saddle” – Aerosmith  ”Beyond Beautiful” – Aerosmith  ”Dream On” - Aerosmith  : 6. Rock N Roll Legends ”Cat Scratch Fever” – Ted Nugent  ”Sex Type Thing” – Stone Temple Pilots  ”Mama Kin” – Aerosmith  ”Toys in the Attic” – Aerosmith  ”Guitar Battle vs. Joe Perry” – Joe Perry  ”Train Kept A-Rollin’” – Aerosmith
Bonuskappaleet ”Walk This Way” – Aerosmith  ”Rats in the Cellar” – Aerosmith  ”King and Queens” – Aerosmith  ”Combination” – Aerosmith  ”Pink” – Aerosmith  ”Pandora’s Box” – Aerosmith  ”Let the Music Do the Talkin’”– Aerosmith  ”Talk Talkin’” – The Joe Perry Project  ”Mercy” – The Joe Perry Project:
Aiheesta muualla

Guitar Heron virallinen sivusto
Suomalainen Guitar Hero -yhteisö
Kansainvälinen Guitar Hero -yhteisö
Guitar Hero: Aerosmith -arvostelu suomeksi
Guitar Hero -pelisarja
| --- | --- |
Pelit:  Guitar Hero  Guitar Hero II  Guitar Hero: Rocks the 80s  Guitar Hero III: Legends of Rock kappaleet  Guitar Hero: On Tour  Guitar Hero World Tour  Guitar Hero 5  Guitar Hero: Warriors of Rock  Guitar Hero Live 
Yhtyekohtaiset:  Guitar Hero: Aerosmith  Guitar Hero: Metallica  Guitar Hero: Van Halen 
Spin-off:  Band Hero  DJ Hero  DJ Hero 2 
| n k Aerosmith |
| --- | --- |
 Steven Tyler  Joe Perry  Tom Hamilton  Brad Whitford  Joey Kramer   Ray Tabano  Jimmy Crespo  Rick Dufay 
Studioalbumit:  Aerosmith  Get Your Wings  Toys in the Attic  Rocks  Draw the Line  Night in the Ruts  Rock in a Hard Place  Done with Mirrors  Permanent Vacation  Pump  Get a Grip  Nine Lives  Just Push Play  Honkin' on Bobo  Music From Another Dimension! 
Livealbumit:  Live! Bootleg  Classics Live I & II  A Little South of Sanity  Rockin' the Joint  Live In Berlin 
Kokoelmat:  Greatest Hits  Gems  Pandora's Box  Big Ones  Box of Fire  Pandora's Toys  Young Lust: The Aerosmith Anthology  O, Yeah! Ultimate Aerosmith Hits  Greatest Hits 1973-1988  Devil's Got a New Disguise - The Very Best of Aerosmith  Tough Love: Best of the Ballads  The Essential Aerosmith 
Videot ja DVD:t:  Video Scrapbook  Permanent Vacation 3x5  Live Texxas Jam '78  Things That Go Pump in the Night  The Making of Pump  Big Ones You Can Look At  You Gotta Move 
Muuta:  Aerosmithin diskografia  Luettelo Aerosmithin singleistä  Guitar Hero: Aerosmith
Selma Burke

Selma Burke ateljeessaan.
Selma Hortense Burke (31. joulukuuta 1900 Mooresville – 29. elokuuta 1995 New Hope) oli yhdysvaltalainen, taustaltaan afroamerikkalainen kuvanveistäjä.
Burke syntyi kymmenenlapsisen perheen seitsemänneksi lapseksi. Isä työskenterli metodistipappina ja hankki lisäansioita rautateiltä ja risteilyaluksilta. Burke muovaili savesta pieniä hahmoja jo pikkulapsena ja havaittuaan tyttärensä lahjat, isä kannusti häntä taideopintoihin. Burke opiskeli kuitenkin ensin sairaanhoitajaksi ja valmistui vuonna 1924.
Burke muutti New Yorkiin 1920-luvulla ja sai töitä Otis-hissiyhtiön perijättäjären, Amelia Waringin, hoitajana. Waring auttoi Burkea tämän pyrkimyksissä päästä New Yorkin taidemaailmaan. Burke liikkui piireissä, joita kutsutaan Harlemin renessanssiksi. Heihin kuului kirjailijoita ja kuvataiteilijoita ja Burkella  oli romanssi kirjailija Claude McKayn kanssa. Pariskunta ei avioutunut ja suhde oli lyhyt ja myrskyisä. Waringin kuoltua Burke omistautui pelkästään taiteelle.
Kuvanveistoa Burke opiskeli Sarah Lawrence Collegessa ja ansaitsi opiskelurahat taidemallina. Hän matkusti kahdesti Eurooppaan ja opiskeli Henri Matissen ja Aristide Maillolin oppilaana Pariisissa. Nousevaa kansallissosialismismia pelästynyt Burke palasi New Yorkiin ja työskenteli nuorten taideopettajana. Vuonna 1940 hän avasi nimeään kantaneen kuvanveistokoulun New Yorkiin ja valmistui taiteen maisteriksi. Hän liittyi ensimmäisenä naisena merivoimiin vuonna 1942.
Ollessaan merivoimissa Burke sai tilauksen. Hänen piti tehdä muotokuva Franklin D. Rooseveltista. Burken valmistama pronssimuotokuva on esikuva nykyään kolikoissa olevalle muotokuvalle. Lisäksi hän veisti myös Duke Ellingtonin , Mary McLeod Bethunen ja Calvin Coolidgen  muotokuvat.
Avioliiton Burke solmi vuonna 1949 arkkitehti Herbert Kobben kanssa. He muuttivat New Hopeen, Pennsylvaniaan. Mies kuoli vuonna 1955. Burke jäi asumaan New Hopeen loppuiäkseen. Hän työskenteli nimeään kantaneessa taidekeskuksessa vuoteen 1981 saakka. Viimeisen teoksensa Martin Luther Kingiä esittävän patsaan hän sai valmiiksi vuonna 1980.
Presidentti Jimmy Carter antoi Burkelle tämän elämäntyöstä tunnustuspalkinnon vuonna 1979 ja hänelle myönnettiin Spelman Collegen ja Livingston kollegen kunniatohtorin arvonimet.
Aiheesta muualla

https://web.archive.org/web/20110907041426/http://www.octobergallery.com/artists/burke.htm
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat 
Taiteenala:  RKD Artists  ULAN 
Muut:  Europeana  NARA  SNAC
Gray

Gray (tunnus Gy, lausutaan [grei]) on SI-järjestelmän mukainen absorboituneen annoksen yksikkö. Gray ilmaisee joulen energian kohdistumista kilogramman massaan. Ionisoivan säteilyn biologista vaikuttavuutta puolestaan kuvaa sievert, joka on säteilyn ekvivalenttiannoksen eli säteilyannoksen yksikkö. Aktiivisuuden yksikkö on becquerel. Gray on nimetty Louis Harold Grayn mukaan.
Absorboituneelle annokselle on olemassa myös vanhentunut yksikkö rad, joka ei kuulu SI-järjestelmään. Yksi Gy on sama kuin 100 rad.
Ihmiskehossa yksi röntgen gammasäteilyä aiheuttaa noin 0,01 Gy suuruisen absorboituneen annoksen.
Annoksen vaikutus

alle 1 graytä eli alle 100 radia, ei hengenvaarallinen
1–2 grayta: keskivaikea säteilysairaus tuntien–viikkojen kuluessa
2–6 grayta vakava säteilysairaus, ei yleensä tapa, jos tehokas, asiantunteva hoito
2,5–4,5 grayta 50 % kuolee
6–8 grayta: suuri kuolleisuus joka tapauksessa
8 grayta tappaa lähes varmasti
10 grayta: kukaan ei ole selvinnyt hengissä
30 grayta: säteily tappaa minuuteissa
Maria Sibylla Merian

|  |
| --- | --- |
 De Bâle: Maria Sibylla Merian
Henkilötiedot
Syntynyt: 2. huhtikuuta 1647 Frankfurt
Kuollut: 13. tammikuuta 1717 Amsterdam
Koulutus ja ura
Tutkimusalue:  hyönteistiede, kasvitiede
Anna Maria Sibylla Merian (2. huhtikuuta 1647 Frankfurt am Main – 13. tammikuuta 1717 Amsterdam) oli luonnontieteilijä ja kuvittaja, joka tutki kasveja ja hyönteisiä ja teki niistä hyvin tarkkoja maalauksia. Hänen tarkat havaintonsa ja dokumentointinsa perhosen muodonvaihdoksesta tekevät hänestä merkittävän entomologian edustajan. Merian dokumentoi ensimmäisenä perhosen metamorfoosin neljä vaihetta.
Työ

Merian teki työkseen kuvia kasveista. Hän julkaisi kolme kaiverruskokoelmaa kasveista vuosina 1675, 1677 ja 1680. Myöhemmin hän tutki hyönteisiä, hänellä oli elävien hyönteisten kokoelma, ja hän teki piirroksia hyönteisten muodonvaihdoksesta. Siihen aikaan oli hyvin harvinaista, että joku oli oikeasti kiinnostunut hyönteisistä, joiden maine oli huono ja joita pidettiin paholaisen luomuksina. Niiden maineesta johtui, että muodonvaihdosta ei juuri tunnettu. Merian kuvasi 186 hyönteislajin elinkaaren ja keräsi todisteita, jotka olivat ristiriidassa silloisen käsityksen kanssa, että hyönteiset syntyvät mullasta alkusynnyn kautta.
Lisäksi vaikka jotkut oppineet tunsivat toukan muuttumisen perhoseksi, useimmat eivät tunteneet tapahtumasarjaa.
Anna Maria Sibylla Merianin julkaisema teos Der Raupen wunderbare Verwandlung und sonderbare Blumennahrung oli varsin suosittu aristokratian piirissä, kun se oli julkaistu kansan kielellä. Tiedepiireissä hänen työtään ei juuri pantu merkille, koska tieteen virallinen kieli oli latina.
Merian kuvasi myös muita havaitsemiaan hyönteisten evoluution ja elinkaaren yksityiskohtia. Hän saattoi esimerkiksi osoittaa, että jokainen muutos toukasta perhoseksi oli riippuvainen siitä kasviravinnosta, jota ne söivät. Niinpä munat laskettiin niiden kasvien lähelle.
Työnsä ansiosta Merian on ensimmäisiä luonnontieteilijöitä, jotka ovat tarkkailleet hyönteisiä suoraan. Tällä lähestymistavalla hän sai enemmän tietoa niiden elämästä, mutta se oli täysin vastakkainen kuin ajan useimpien tieteilijöiden työtapa.
Merianin  työskentely Surinamessa oli harvinainen ponnistus, etenkin naiselle. Yleensä siirtomaissa matkustelivat miehet etsimässä hyönteisiä, luomassa kokoelmia ja työskentelemässä siellä tai he asettuivat sinne asumaan. Tieteelliset tutkimusmatkat olivat tuona aikakautena lähes tuntemattomia, ja Merianin työskentely herätti monien hämmästystä. Hänen onnistui kuitenkin löytää useita aiemmin tuntemattomia eläimiä ja kasveja Surinamen sisäosista. Hän tutki, luokitteli löytönsä ja kuvaili ne hyvin tarkasti. Hänen perhosia ja yöperhosia koskeva luokittelunsa on yhä käytössä. Hän käytti kasveista niiden alkuperäisiä paikallisia nimiä, jotka tulivat käyttöön Euroopassakin:
» Loin näille hyönteisille, joilla on kotelo, ensimmäisen luokittelun, sekä päiväperhosille että yöperhosille. Toinen tekemäni luokitus koskee toukkia, kärpäsiä ja mehiläisiä. Säilytin kasvien alkuperäiset nimet, koska niitä käyttävät Amerikassa sekä paikalliset, että intiaanit. (Esipuheesta teokseen Metamorphosis insectorum Surinamensium).»
Hyönteisharrastajat keräävät yhä hänen piirroksiaan kasveista, käärmeistä, hämähäkeistä, leguaaneista ja trooppisista kovakuoriaisista kaikkialla maailmassa. Saksan sana Vogelspinne – mygalomorphae, sananmukaisesti käännettynä lintuhämähäkki – on luultavasti peräisin eräästä Maria Sibylla Merianin kaiverruksesta. Hänen Surinamessa luonnostelemiensa kuvien perusteella tekemässään kaiverruksessa on suuri hämähäkki, joka on juuri vanginnut linnun. Vielä nykyisinkään ei kuitenkaan tiedetä yhtään tapausta, että mygalomorphaet metsästäisivät lintuja.
Teokset

Neues Blumenbuch. Osa 1. 1675
Neues Blumenbuch. Osa 2. 1677
Neues Blumenbuch. Osa 3. 1677
Der Raupen wunderbare Verwandlung und sonderbare Blumennahrung. 1679
Metamorphosis insectorum Surinamensium. 1705
Populaarikulttuurissa

Maria Sybilla Merian on toiminut historiallisena esikuvana Selja Ahavan romaanin Nainen joka rakasti hyönteisiä päähenkilölle, joka on myöskin nimeltään Maria.
Joel Haahtelan romaanin Yö Whistlerin maalauksessa päähenkilö on saanut innoituksen loppuelämänsä motiiville Maria Sybilla Merianin elämästä
Aiheesta muualla

Wikimedia Commonsissa on kuvia tai muita tiedostoja aiheesta .
Der Raupen wunderbare Verwandlung kuvia (Arkistoitu – Internet Archive) (englanniksi)
Metamorphosis insectorum Surinamensium kuvia (Arkistoitu – Internet Archive)
Neues Blumenbuch, kuvia (Arkistoitu – Internet Archive) (saksaksi)
Metamorphosis insectorum Surinamensium, internetversio, GDZ
Over de voortteeling en wonderbaerlyke veranderingen der Surinaemsche Insecten internetversio GDZ[vanhentunut linkki]
Erucarum ortus, alimentum et paradoxa metamorphosis, internetversio, GDZ (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Vatikaani 
Tieteilijät:  CiNii 
Taiteenala:  Scientific illustrators  RKD Artists  SIKART  Städel  ULAN 
Henkilöt:  Alankomaat 2  Deutsche Biographie  DDB  Trove 
Muut:  Europeana  Dictionnaire historique de la Suisse  RISM  SNAC  IdRef 2 
Maalaus esittää Thysania agrippinan muodonvaihdoksen vuodelta 1705. Siitä on toinenkin versio, jossa on melkein avoimin siivin kuvattu perhonen.
Kuva teoksesta Metamorphosis insectorum Surinamensium.
Sivu teoksesta Erucarum Ortus.